സര്ക്കാരിന് വീഴ്ച സംഭവിച്ചിട്ടില്ലെന്ന് ആരോഗ്യമന്ത്രി വീണാ ജോര്ജ്ജ് തിരുവനന്തപുരം : കോവിഡ് മരണങ്ങള് റിപ്പോര്ട്ട് ചെയ്യുന്നതില് സര്ക്കാരിന് വീഴ്ച സംഭവിച്ചിട്ടില്ലെന്ന് ആരോഗ്യമന്ത്രി വീണ ജോര്ജ്ജ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ യുഡിഎഫ് എംഎല്എമാരുടെ നിയമസഭയിലെ ചോദ്യത്തിനാണ് മന്ത്രി മറുപടി നല്കിയത്. ഇന്ഫര്മേഷന് കേരള മിഷന് കണക്ക് പ്രകാരം 2020 ജനുവരി മുതല് സംസ്ഥാനത്ത് കൊറോണ ബാധിച്ച് മരിച്ചത് 23486 പേരാണ്. എന്നാല് മുഖ്യമന്ത്രിയുടെ ഓഫീസ് നേരത്തെ പുറത്തുവിട്ട വാര്ത്താക്കുറിപ്പില് 16170 പേരുടെ മരണം മാത്രമാണ് രേഖപ്പെടുത്തിയിരിക്കുന്നത്. ഇതില് മാത്രം 7316 ന്റെ കുറവുണ്ട്. സര്ക്കാര് കണക്കുകളും ഇന്ഫര്മേഷന് കേരള മിഷന് കണക്കുകളും തമ്മില് 7000 മരണങ്ങളുടെ അന്തരമുണ്ടെന്ന് പ്രതിപക്ഷം ചോദിച്ചിരുന്നു. ഈ ചോദ്യത്തിനും ആരോഗ്യമന്ത്രി വ്യക്തമായ മറുപടി നല്കിയില്ല. മരണം കണക്കാക്കുന്നത് രോഗികളെ ചികിത്സിച്ച ഡോക്ടര്മാരാണെന്ന് മന്ത്രി പറഞ്ഞു. തദ്ദേശ സ്വയംഭരണ വകുപ്പ് നടത്തിയ പഠനം പരിശോധിച്ചിട്ടില്ലെന്നാണ് മന്ത്രി പറഞ്ഞത്.